Denne artikkelen omhandler det norske programmet.  For det amerikanske programmet, se American Idol.

|  |
| --- |
|  |
| **Idol Norge** |
|  |
| **Norske Idol-finalister***(med dato for utstemming)* |
| **Sesong 1** (2003) |
| Kurt Nilsen | *Vinner* |
| Gaute Ormåsen | 23. mai |
| David Pedersen | 16. mai |
| Rebecca Ludvigsen | 9. mai |
| Espen Grjotheim | 2. mai |
| Tone Anette Eidsheim Elde | 25. april |
| Linn Solemdal Andersen | 11. april |
| Orji Okoroafor | 4. april |
| Guro Dugstad | 28. mars |
| Jeanette Vik | *diskvalifisert* |
| **Sesong 2** (2004) |
| Kjartan Salvesen | *Vinner* |
| Margaret Berger | 14. mai |
| Susanne Nordbøe | 7. mai |
| Sandra Lyng Haugen | 30. april |
| Håkon Njøten | 23. april |
| Maria Mittet | 16. april |
| Trung Toan Tong | 2. april |
| Maren Flotve Birkeland | 26. mars |
| Øystein Grønnevik | 19. mars |
| Anh Vu | 12. mars |
| Roald Haarr | 12. mars |
| **Sesong 3** (2005) |
| Jorun Stiansen | *Vinner* |
| Tone Damli Aaberge | 20. mai |
| Alejandro Fuentes | 13. mai |
| Erik Flaa | 6. mai |
| Christian Stenseng | 29. april |
| Eva Weel Skram | 22. april |
| Cindy Hovde | 15. april |
| Mari Vestbø | 8. april |
| Malin Pettersen | 1. april |
| David Bakke | 18. mars |
| Andrea Gjendem Brændvik | 11. mars |
| Bjørn Olav Edvardsen | 4. mars |
| **Sesong 4** (2006) |
| Aleksander Denstad With | *Vinner* |
| Jonas Thomassen | 19. mai |
| Vivian Sørmeland | 12. mai |
| Marita Johansen | 5. mai |
| Wisnu Witono Adhi | 28. april |
| Ørjan Hatlevik | 21. april |
| Siri Helene Erland | 7. april |
| Oda Evjen Gjøvåg | 31. mars |
| Stine Hansen | 24. mars |
| Anders Mjaaland | 17. mars |
| Iselin Andresen | *trakk seg* |
| Audun Rensel | 10. mars |
| **Sesong 5** (2007) |
| Glenn Lyse | *Vinner* |
| Bjørn Johan Muri | 21. desember |
| Kim Rune Hagen | 14. desember |
| Åste Hunnes Sem | 7. desember |
| Timian Ripnes Naastad | 30. november |
| Linda Steen | 23. november |
| Linnea Dale | 16. november |
| Marius Barhaugen | 9. november |
| Isabella Leroy | 2. november |
| Anne Roalkvam | 26. oktober |
| **Sesong 6** (2011) |
| Jenny Langlo | *Vinner* |
| Vegard Leite | 16. desember |
| Isak Knutsen Heim | 9. desember |
| Henrik Mortensen | 2. desember |
| Kirsti Sørlie Hansen | 25. november |
| Maria Mohn | 18. november |
| Fredrik Bergersen Klemp | 11. november |
| Marlen Tjøsvoll | 4. november |
| Bianca Skoglie Lal | 28. oktober |
| Christopher Olafsrud | 21. oktober |
| **Sesong 7** (2013) |
| Siri Vølstad Jensen | Vinner |
| Eirik Søfteland | 24. mai |
| Steffen Jakobsen | 10. mai |
| Astrid Sugaren | 3. mai |
| Astrid Smeplass | 26. april |
| Sverre Eide | 19. april |
| Georg Lipai | 12. april |
| Martine Rygvold | 5. april |
| Ola Weel Skram | 22. mars |
| Anniken Kolstad | 15. mars |
| **Sesong 8** (2014) |
| Ingvar Olsen | *Vinner* |
| Jørn Trollebø Kvalheim | 12. desember |
| Chinook Lamers | 5. desember |
| Anniken Høve | 28. november |
| Jesper Jenset | 21. november |
| Tara Lill Flåten Nicolaisen | 7. november |
| Thomas S. Pettersen | 31. oktober |
| Lise Zosa | 24. oktober |
| Natnael «Natti» Asgedom | 17. oktober |
| Tilla Gaasø | 10. oktober |
| **Sesong 9** (2016) |
| Marius Samuelsen | *Vinner* |
| Norah Benatia | 3. juni |
| Ola Reistad | 27. mai |
| Victoria K. Andersen | 20. mai |
| Marta Elise Klungsøyr | 13. mai |
| Sigmund Ledaal | 6. mai |
| Ingeborg Fosse | 29. april |
| Tessa Klokkerud Odden | 22. april |
| Torine Michelle Bjåland | 15. april |
| Nadia Warholm Essahli | 8. april |
| **Sesong 10** (2018) |
| Øystein Herkedal Hegvik | *Vinner* |
| Kristian Raanes | 15. desember |
| Carlisle Sienes | 7. desember |
| Casper Kuhlmann Kristensen | 30. november |
| Vilde Skogen | 23. november |
| Anders Mowatt Haugland | 9. november |
| Kamilla Wigestrand | 2. november |
| Zino Mohammad | 26. oktober |
| Philip Rustad | 19. oktober |
| Emma Noor Løvslett | 12. oktober |
| **Sesong 11** (2020) |
| Mari Bølla | *Vinner* |
| Tore Pedersen | 15. mai |
| Oda Gondrosen | 15. mai |
| Bendik Solberg | 8. mai |
| Aniston Mariyampillai | 24. april |

***Idol*** er en norsk talentkonkurranse innen sang for unge amatørsangere som har gått på TV 2 siden 2003. Det er basert på det britiske underholdningskonseptet *Pop Idol*. Den norske versjonen av Idol ble første gang sendt i 2003, men har ikke blitt arrangert hvert år. Monster Entertainment har produsert serien i samtlige sesonger. 

Programmets mål er formulert i ordene «jakten på en superstjerne». I *Idol* inviteres påmeldte deltakere til å synge i en audition i flere byer. Et panel på fire dommere inviterer noen av deltagerne til å delta videre i programmet. Deltagerne blir færre og færre ved at det gjennomføres flere sangprøver, der kun noen deltagere går videre. Etter hvert er det opp til TV-seerne å avgjøre hvem som skal gå videre, ved at de stemmer på sine favoritter ved hjelp av telefon og SMS.

Først blir de 100 beste deltagerne invitert til en auditionhelg i osloområdet, deretter deles de inn grupper på ti og ti. Totalt kan seerne stemme på sine favoritter av de gjenværende 40–50. To stemmes fram i hver gruppe. Deretter går ti til tolv deltagere videre til finalerundene. I de fire første sesongene var aldersgrensen for å delta 15–28 år. I sesong fem ble grensen utvidet til 15–35 år, da man også ønsket noe eldre deltagere. I 2014 kom *Idol jr.* for de yngste sangtalentene.

Programmet vant prisen for beste underholdningsprogram under Gullruten 2005. Finalen i sesong 5 ble sett av 1 475 000 seere, og gikk dermed inn i historien som det mest sette underholdningsprogrammet i TV 2s historie (per 2012).

Sesong 1 (2003)
---------------

I den første sesongen i 2003 ble ti finalister stemt fram av seerne etter at 50 deltagere hadde gått videre fra Sandvika. Deltagerne ble delt inn i fem grupper på ti deltagere, hvorav to gikk videre. Jeanette Vik ble disket før andre finalerunde for å ha vært for ung, og dermed kom Tone Anette Eidsheim Elde tilbake. Elde ble opprinnelig stemt ut i den første finalerunden. Opprinnelig skulle det vært ti finalister, men ettersom Vik ble disket, ble det offisielle tallet ni.

Kurt Nilsen vant sesong 1, med Gaute Ormåsen på andreplass. Nilsen fikk 53 prosent av stemmene. Nilsen vant også World Idol i begynnelsen av 2004.

Sesong 2 (2004)
---------------

I den andre sesongen i 2004 ble det gjort enkelte forandringer. For det første gikk «bare» 40 deltagere videre fra Sandvika, ikke 50 som året før. For det andre, etter fire program hvor to av ti ble stemt fram av seerne i hvert program, ble et femte program sendt, et såkalt «Wild Card»-program. Her kjempet åtte «wildcards», utvalgt av dommerne blant alle de utstemte deltagerne, om å få de to siste finaleplassene. I tillegg til disse ti finalistene fikk dommerne muligheten til å hente nok en deltager, som kom rett til finalerundene, nemlig Håkon Njøten. Han ble dermed den ellevte og siste finalisten.

Kjartan Salvesen vant sesong 2, med Margaret Berger på andreplass. Salvesen fikk 59 prosent av stemmene.

Sesong 3 (2005)
---------------

Den tredje sesongen i 2005 ble det gjort ytterligere forandringer. Først ble de 50 beste utvalgt fra Sandvika. Deretter, etter fem program ble to av ti stemt fra av seerne i hvert program. Men dommerne var ikke fornøyde og fikk hente ytterligere to deltagere som fikk komme dirkete til finalen, nemlig Erik Flaa og David Bakke. Dermed ble det tolv finalister i den tredje sesongen.

Jorun Stiansen vant sesong 3, med Tone Damli Aaberge på andreplass. Stiansen fikk 55 prosent av stemmene.

Alexander Rybak var blant de 50 beste dette året, men gikk ikke videre til finalerundene. Ironisk nok vant Tone Damli semifinalegruppa Alexander deltok i, mens det i MGP-finalen i 2009 var motsatt da Damli endte på andreplass bak Rybak.

Sesong 4 (2006)
---------------

Den fjerde sesongen i 2006 kom også med noen endringer. Først ble de 40 beste sendt videre fra Sandvika. Deretter ble det fem program, kalt semifinaler, hvor to av åtte ble stemt fra av seerne i hvert program. Et sjette program med åtte utøvere, kalt «wildcards», utvalgt av dommerne fra alle de utstemte deltagerne, om å få de to siste finaleplassene. Gabrielle Leithaug som ble en kjent norsk artist i 2011, var blant deltakerne som ikke kom videre fra første semifinale.

Det var tolv finalister i sesong 4. Rett før tredje finalerunde trakk Iselin Andresen seg fra konkurransen, og den siste personen til å bli stemt ut, Audun Rensel, fikk en ny sjanse. Han takket nei og Siri Helene Erland, som opprinnelig ble stemt ut i første finalerunde, fikk komme tilbake. Aleksander Denstad With vant sesong 4, med Jonas Thomassen på andreplass. Denstad With fikk 55 prosent av stemmene.

Dommerpanelet denne sesongen besto av Amund Bjørklund, Tor Milde, Tone-Lise Skagefoss (juryformann) og Hans Olav Grøttheim.

Sesong 5 (2007)
---------------

Den femte sesongen av Idol begynte på TV 2 7. september 2007 med det første av sju programmer fra vårens audition-runder i Trondheim, Bergen, Kristiansand og Oslo. Fredag 5. oktober startet semifinalene – i alt fem programmer. Finalene gikk deretter fra 26. oktober og hver fredag frem til avslutningen i Oslo Spektrum 21. desember. Nytt dette året var at topp 100 ble samlet i Lillestrøm, tidligere var de i Sandvika. Deretter ble de 100 kuttet ned til 24 – som igjen ble delt inn i fire grupper med seks i hver gruppe. To gikk videre fra hver gruppe, og dermed var det åtte finalister. De to siste finalistene ble stemt inn fra en Wild Card-gruppe, der dommerne fikk hente tilbake noen av sine favoritter blant de 16 som ble stemt ut i semifinalen.

Aldersgrensene for deltakerne i Idol i den femte sesongen var utvidet fra 1–28 år til 16–35 år. Det var i tillegg lov å ha med seg et musikkinstrument dersom deltakerne ønsket det. Programledere for Idol 2007 var Marte Stokstad og Kyrre Holm Johannesen fra NRK P3. Dommerpanelet besto av Jan Fredrik Karlsen, Mariann Thomassen, Benedicte Adrian og Asbjørn Slettemark.

Glenn Lyse vant sesong 5, med Bjørn Johan Muri på andreplass. Lyse fikk 57 prosent av stemmene.

Sesong 6 (2011)
---------------

Audition ble avholdt i perioden 30. april til 19. juni i byene Trondheim, Oslo, Bergen og Stavanger. Sendingene på TV 2. begynte 30. august og den første av fem semifinalene ble sendt 16. september

Dommerpanelet bestod av Marion Ravn, Bertine Zetlitz, Gunnar Greve Pettersen og Hans-Erik Dyvik Husby.

Jenny Langlo vant sesong 6, med Vegard Leite på andreplass. Langlo fikk 52 prosent av stemmene.

Sesong 7 (2013)
---------------

Audition til sesong 7 ble avholdt høsten 2012. Sendingene hadde premiere på TV 2 med et jubileumsprogram 11. januar 2013, som feiret at Idol i Norge var ti år. Den første av finalerundene med de siste ti deltakerne ble fredag 8. mars. Produsent var Jannicke Engan, programleder var Stian Blipp.

10. mai 2013 ble Siri Vølstad Jensen vinneren av den sjuende sesongen av Idol. Eirik Søfteland fra Os utenfor Bergen kom på andreplass. Jensen fikk 55 prosent av stemmene.

Dommerpanelet besto av Tone Damli Aaberge, Kurt Nilsen, Esben Selvig og Gunnar Greve Pettersen.

Deltaker Ola Weel Skram har senere jobbet som nyhetsreporter i Dagsrevyen.

Sesong 8 (2014)
---------------

Audition til sesong 8 ble avholdt på forsommeren 2014. Sendingene begynte 18. august 2014 på TV 2, og viste hvordan 172 kandidater ble valgt ut, og siden redusert til 40 deltakere som konkurrerte om finalerundenes topp 10. Den første av finalerundene med de siste ti deltakerne ble sendt 6. oktober, men da uten 19 år gamle Stine Jakobsen fra Senja som trakk seg fra finalen for å satse på skole. Natnael «Natti» Asgedom ble dermed tildelt en plass i finalene. Ingvar Olsen vant og andreplassen gikk til Jørn Trollebø Kvalheim. 

Stian Blipp var programleder dette år. Dommerpanelet bestod av Tone Damli Aaberge, Kurt Nilsen, Esben Selvig og Gunnar Greve Pettersen. Under opptakene for audition våren 2014 hadde Damli Aaberge tatt fri og hun ble erstattet av Margaret Berger, Tuva Syvertsen og Anne Lilia Berge Strand.

Sesong 9 (2016)
---------------

Audition til sesong 9 ble avholdt på høsten 2015 i Bergen, Trondheim og Oslo. Sendingene startet på TV 2 22. januar 2016. Første finalerunde med topp 10 ble sendt 8. april.

Programleder var Markus Bailey. Dommerpanelet bestod av Ina Wroldsen, Øyvind «Vinni» Sauvik, Gunnar Greve Pettersen og Sandeep Singh.

3. juni 2016 ble 18 år gamle Marius Samuelsen vinneren av Idol 2016. Han sto i finalen mot Norah Benatia.

Sesong 10 (2018)
----------------

Audition til sesong 10 ble foregikk i løpet av våren 2018. Sendingene gikk på TV 2 høsten 2018.

Seieren gikk til Øystein Herkedal Hegvik fra Brekstad i Ørland. Han slo Kristian Raanes fra Orkdal i finalen. I finalen fremførte Hegvik sangen «Berlin» av den australske sangeren Ry X, mens Raanes fremførte «Dancing on My Own» av svenske Robyn.

Sesong 11 (2020)
----------------

Audition til sesong 11 foregikk høsten 2019. Sendingene gikk på TV 2 vinteren og våren 2020. Vinner av Idol 2020 ble Mari Eriksen Bølla.

Bunn tre/to
-----------

I løpet de sju sesongene konseptet har vært gjennomført i Norge, har kun elleve finalister (av totalt 75) unngått å havne i «bunn tre/to»-plassering (les: stolen/sofaen) i ukentlige utstemninger. Disse er: Kurt Nilsen (sesong 1), Gaute Ormåsen (sesong 1), Susanne Nordbøe (sesong 2), Jorun Stiansen (sesong 3), Alejandro Fuentes (sesong 3), Tone Damli Aaberge (sesong 3), Jonas Thomassen (sesong 4), Jenny Langlo (sesong 6), Vegard Leite (sesong 6), Steffen Jakobsen (sesong 7), Eirik Søfteland (sesong 7), Ingvar Olsen (sesong 8) og Marius Samuelsen (sesong 9).

Av disse stakk Nilsen, Stiansen, Langlo, Olsen og Samuelsen av med seieren i konkurransen.

I tillegg var aldri Maria Haukaas Storeng (sesong 2), Cindy Hovde (sesong 3), Stine Hansen (sesong 4), Ørjan Hatlevik (sesong 4), Fredrik Bergersen Klemp (sesong 6) og Astrid Smeplass (sesong 7) i «bunn 3» før de ble eliminert.

Programledere
-------------

* 2003: Thomas Numme og Harald Jonstein Rønneberg
* 2004: Solveig Kloppen og Ingrid Gjessing
* 2005: Kåre Magnus Bergh og Solveig Kloppen
* 2006: Kåre Magnus Bergh og Solveig Kloppen (i svangerskapspermisjon fra mars 2006, var tilbake 21. april)
	+ Berte Rommetveit vikarierte for Solveig Kloppen 10. mars.
	+ Guri Solberg vikarierte for Kloppen 17. mars.
	+ Sandra Lyng Haugen vikarierte for Kloppen 24. mars.
	+ Marion Ravn vikarierte for Kloppen 31. mars.
	+ Silje Stang vikarierte for Kloppen 7. april.
* 2007: Marte Stokstad og Kyrre Holm Johannessen
* 2011: Guri Solberg og Ravi
* 2013: Stian Blipp
* 2014: Stian Blipp *(Guri Solberg vikarierte for Blipp 14. november)*
* 2016: Markus Bailey
* 2018: Katarina Flatland
* 2020: Katarina Flatland

Jury
----

* 2003: Jan Fredrik Karlsen (juryleder), Ole Evenrud, Morten Ståle Nilsen og Lena Midtveit
* 2004: Jan Fredrik Karlsen (juryleder), Anneli Drecker, Douglas Carr og Thomas Strzelecki
* 2005: Tone-Lise Skagefoss (juryleder), Tor Milde, Ole Evenrud og David Eriksen
* 2006: Tone-Lise Skagefoss (juryleder), Tor Milde, Amund Bjørklund og Hans Olav Grøttheim
* 2007: Jan Fredrik Karlsen (juryleder), Asbjørn Slettemark, Benedicte Adrian og Mariann Thomassen
* 2011: Bertine Zetlitz, Marion Ravn, Hans-Erik Dyvik Husby og Gunnar Greve Pettersen
* 2013: Tone Damli Aaberge, Kurt Nilsen, Esben Selvig og Gunnar Greve Pettersen
* 2014: Tone Damli Aaberge, Kurt Nilsen, Esben Selvig og Gunnar Greve Pettersen
* 2016: Ina Wroldsen, Øyvind «Vinni» Sauvik, Gunnar Greve Pettersen og Sandeep Singh
* 2018: Tshawe Baqwa, Silje Larsen Borgan og Gunnar Greve Pettersen
* 2020: Tshawe Baqwa, Silje Larsen Borgan og Andreas Haukeland

Se også
-------

* American Idol
* X Factor

Referanser
----------

1. ↑  «Tone Damli Aaberge blir «Idol»-dommer». TV 2. 18. august 2012. Besøkt 18. august 2012.
2. ↑  Gir opp Idol, besøkt 12. desember 2014
3. ↑  Monstercasting Arkivert 18. mars 2011 hos Wayback Machine. meld deg på Idol 2011.
4. ↑  VG - Faktaboks
5. ↑  kjendis.no (26. september 2012): Her er de fire «Idol»-dommerne sammen for første gang Arkivert 13. januar 2013 hos Wayback Machine. hentet 12. januar 2013.
6. ↑  Dagbladet, kjendis.no (6. oktober 2014): *«Idol»-finalist trekker seg* Arkivert 9. oktober 2014 hos Wayback Machine. hentet 18. oktober 2014
7. ↑  Dagbladet, kjendis.no (18. august 2014): *- Vi har helt klart funnet våre favoritter* Arkivert 18. oktober 2014 hos Wayback Machine. hentet 18. oktober 2014
8. ↑  «PRESSEINVITASJON: Idol - 12. oktober | TV 2». *kommunikasjon.ntb.no* **(norsk)**. 11. oktober 2018. Besøkt 28. januar 2020.
9. 1 2  Lea, Mathilde (15. desember 2018). «Øystein Hegvik vant «Idol»». *Dagbladet.no* **(norsk)**. Besøkt 28. januar 2020.

Eksterne lenker
---------------

* Offisielt nettsted Rediger på Wikidata
* (en) *Idol* på Internet Movie Database Rediger på Wikidata

* (no) *Idol* hos Filmfront Rediger på Wikidata

* (en) *Idol* på The Movie Database – TV Rediger på Wikidata

| * v
* d
* r
*Idol* |
| --- |
| Vinnere (år) | 
* Kurt Nilsen (2003)
* Kjartan Salvesen (2004)
* Jorun Stiansen (2005)
* Aleksander Denstad With (2006)
* Glenn Lyse (2007)
* Jenny Langlo (2011)
* Siri Vølstad Jensen (2013)
* Ingvar Olsen (2014)
* Marius Samuelsen (2016)
* Øystein Herkedal Hegvik (2018)
* Mari Bølla (2020)

 |
| Andre deltakere | 
* 2003:
* Gaute Ormåsen
* David Pedersen
* Espen Grjotheim
* Orji Okoroafor
* 2004:
* Margaret Berger
* Sandra Lyng Haugen
* Maria Haukaas Storeng
* Maren Flotve Birkeland
* Anh Vu
* Roald Haarr
* 2005:
* Tone Damli Aaberge
* Alejandro Fuentes
* Erik Flaa
* Eva Weel Skram
* Malin Pettersen
* Alexander Rybak
* 2006:
* Jonas Thomassen
* Vivian Sørmeland
* 2007:
* Bjørn Johan Muri
* Kim Rune Hagen
* Linnea Dale
* 2011:
* Maria Mohn
* 2013:
* Eirik Søfteland
* Steffen Jakobsen
* Astrid Smeplass
* 2016:
* Victoria K. Andersen
* Alexandra Rotan

 |
| Programledere (sesong) | 
* Thomas Numme (1)
* Harald Rønneberg (1)
* Solveig Kloppen (2-4)
* Ingrid Gjessing (2)
* Kåre Magnus Bergh (3-4)
* Marte Stokstad (5)
* Kyrre Holm Johannessen (5)
* Guri Solberg (6)
* Ravi (6)
* Stian Blipp (7-8)
* Kyrre Holm Johannessen (7)
* Markus Bailey (9)
* Katarina Flatland (10-11)

 |
| Dommere (sesong) | 
* Jan Fredrik Karlsen (1-2,5)
* Ole Evenrud (1,3)
* Morten Ståle Nilsen (1,3)
* Anneli Drecker (2)
* Tone-Lise Skagefoss (3-4)
* David Eriksen (3)
* Tor Milde (4)
* Amund Bjørklund (4)
* Hans Olav Grøttheim (4)
* Asbjørn Slettemark (5)
* Benedicte Adrian (5)
* Mariann Thomassen (5)
* Bertine Zetlitz (6)
* Hans-Erik Dyvik Husby (6)
* Marion Ravn (6)
* Gunnar Greve (6-10)
* Kurt Nilsen (7-8)
* Tone Damli (7-8)
* Esben Selvig (7-8)
* Ina Wroldsen (9)
* Øyvind Sauvik (9)
* Sandeep Singh (9)
* Tshawe Baqwa (10-11)
* Silje Larsen Borgan (10-11)
* Andreas Haukeland (11)

 |
| Relatert | 
* Pop Idol
* American Idol
* Monster (produsent)

 |

|  |  |
| --- | --- |
| Oppslagsverk/autoritetsdata | Store norske leksikon
 |